GiliGold/VAD_KnessetCorpus huggingface dataset:
איתן כבל: האם עדר כבשים יעזור?
ראובן ריבלין: חברים, לכן אני אומר:
ראובן ריבלין: אסור שתהיה הצבעה שתאפשר לעשות שיבוש בהליכי הכנסת.
ראובן ריבלין: אם ארדן יכול להשפיע על החלטות הוועדה – לא על דעתו האישית, שהיא ברורה וידועה.
ראובן ריבלין: לא יכול להיות שחוק שנעשה בוועדה אחת, ביטולו יידון בוועדה אחרת.
ראובן ריבלין: זה דבר שהוא בבחינת שיבוש מוחלט של ההליכים.
דוד טל: חבר הכנסת ארדן מצביע במקום חבר הכנסת ריבלין; חבר הכנסת מלכיאור מצביע במקום חבר הכנסת מרציאנו; חבר הכנסת חנין מצביע במקום חבר הכנסת ברכה; חבר הכנסת וילן מצביע במקום חברת הכנסת גלאון.
דוד טל: מי בעד העברת הדיון בהצעת החוק בוועדת הפנים?
דוד טל: הצבעה בעד דיון בוועדת הפנים – 10 בעד דיון בוועדת כלכלה – 3 נמנעים – אין ההצעה להעביר את הדיון בהצעת החוק לוועדת הפנים נתקבלה.
דוד טל: בעד ועדת הפנים – עשרה, בעד ועדת הכלכלה – שלושה.
דוד טל: תודה רבה, הנושא יועבר לוועדת הפנים.
דוד טל: אני עובר להצבעה על שתי ההצעות האחרות, שדומות לראשונה.
דוד טל: הצבעה בעד דיון בוועדת הפנים – 10 בעד דיון בוועדת הכלכלה – 2 נמנעים – אין ההצעה להעביר את הדיון בהצעת החוק לוועדת הפנים נתקבלה.
דוד טל: גם ההצעות האחרות יועברו לדיון בוועדת הפנים.
אלי אפללו: אני מבקש רביזיה.
דוד טל: עכשיו?
אלי אפללו: אם אפשר.
דוד טל: הצבעה בעד הרביזיה – מיעוט נגד - רוב נמנעים – אין הרביזיה נדחתה.
דוד טל: תודה רבה, הרביזיה נדחתה.
דוד טל: על סדר יומנו בקשה להעברה מוועדה לוועדה.
דוד טל: אני מבין שאין ערעורים על החלטות נשיאות הכנסת.
דוד טל: בקשתו של יושב ראש ועדת הפנים נמשכה, אשר על כן לא נדון בה.
דוד טל: הבקשה השניה היא בקשת יושב ראש ועדת החוקה להעביר את הצעת חוק הגנת חוק הגנת הפרטיות (תיקון – חובת הצגת שם החברה בדיוור ישיר) מוועדת החוקה, חוק ומשפט לדיון בוועדת הכלכלה.
דוד טל: מי בעד בקשת יושב ראש ועדת החוקה?
דוד טל: הצבעה בעד – פה אחד נגד – אין נמנעים – אין הבקשה אושרה
דוד טל: תודה, בקשת יושב ראש ועדת החוקה להעביר את הנושא לוועדת הכלכלה אושרה פה אחד.
דוד טל: שינוי בהרכב הוועדות בעקבות התפלגות סיעת גיל
דוד טל: התוספת לסדר היום היא שינוי בהרכב הוועדות בעקבות התפלגות סיעת גיל.
דוד טל: בתיאום ובסיכום עם חבר הכנסת גלנטי, סיעת "גיל" תקצה, תוותר, לסיעת "צדק לזקן" נציגים בוועדת הכנסת, ועדת החוקה, הוועדה לענייני ביקורת המדינה, ועדת העליה, הקליטה והתפוצות, הוועדה לקידום מעמד האישה, הוועדה המיוחדת למאבק בנגע הסמים והוועדה המיוחדת לפניות הציבור.
דוד טל: כמו כן, קיבלתי מכתב מיושב ראש הקואליציה וסיעת קדימה, שמודיע לי על מינוי חברי סיעה מייצגת עבור סיעת קדימה בוועדות הכנסת לפי הפירוט הבא: בוועדת הכספים חבר הכנסת אלחנן גלזר מחליף את חבר הכנסת עתניאל שנלר; בוועדת הפנים והגנת הסביבה חברת הכנסת שרה מרום-שלו מחליפה את חבר הכנסת שי חרמש.
דוד טל: אלה הם השינויים, הוועדה צריכה לאשר את זה.
דוד טל: כרגע נאשר את ההעברות הללו, אם יהיו השגות על הנושא הזה – ויש בהחלט מקום להשגות - נדון בזה לאחר מכן.
דוד טל: מי בעד אישור השינוי בהרכב הוועדות הללו?
דוד טל: הצבעה בעד – פה אחד נגד – אין נמנעים – אין השינוי בהרכב הוועדות אושר.
דוד טל: תודה רבה, אושרה הנציגות של "צדק לזקן" בוועדות שהקראתי.
דוד טל: על סדר יומנו הקדמת הדיון בהצעת חוק להגנת הצרכן לפני הקריאה שניה ושלישית.
דוד טל: כותב מזכיר הכנסת, איל ינון, אלי: לבקשתך, בהקשר לדיון שנקבע בוועדת הכנסת בעניין שבנדון, אני מאשר כי ביום ד', א' בסיוון, הובאה בהצעת חוק הגנת הצרכן לקריאה שניה ושלישית אל אולם המליאה, אך הדיונים הסתיימו טרם הספיקה סגנית מזכיר הכנסת להכריז על הנחת ההצעה.
דוד טל: אשר על כן אני מבקש פטור מחובת הנחה להצעת החוק הזו, בגלל תקלה טכנית שקרתה.
דוד טל: הצבעה בעד – פה אחד נגד – אין נמנעים - אין הבקשה לפטור נתקבלה.
דוד טל: תודה רבה, הפטור התקבל פה אחד.
דוד טל: אני מודה לכם מאוד, ונועל את הישיבה.
דוד טל: הנושא הראשון, מסגרת הדיון להצעות להביא אי אמון בממשלה – 3 דקות – 10 דקות, מי בעד ירים את ידו, מי נגד?
דוד טל: סוכם.
דוד טל: הצעת חוק האזרחים הוותיקים (תיקון – זכאות להטבות לאזרחים ותיקים בעלי הכנסה נמוכה), (פ/3712/17), של חה"כ סופה לנדבר.
דוד טל: הצעת חוק המים (תיקון – חובת בתקנת אביזרים חוסכי מים במבנים המשמשים גופי ציבור), התשס"ח-2008 (פ/3689/17), של חה"כ יוחנן פלסנר וקב' ח"כים.
דוד טל: נעבור לנושא השני, בקשות חברי הכנסת להקדמת הדיון בהצעות החוק הבאות, לפני הקריאה הטרומית, פטור מחובת הנחה להצעת חוק של חוק האזרחים הוותיקים של חברת הכנסת סופה לנדבר, גברתי, בבקשה, רק תגידי למה זה דחוף.
דוד טל: כולנו יודעים למה זה חשוב, אם תשכנעי אותנו שזה דחוף אני מניח שיהיה רוב.
סופה לנדבר: אני רוצה להסביר על מה החוק.
סופה לנדבר: מספר הקשישים הנזקקים עולה משנה לשנה ואנחנו יודעים על כך.
סופה לנדבר: כך קרה שבקדנציה הזאת אנחנו בוועדה המשותפת של כולנו בנינו סל הטבות שאני קוראת לו: סל הטבות חברתי.
סופה לנדבר: זה הטבות על חשמל, אגרת טלביזיה, ארנונה, תרופות, בדיקות ועוד ועוד.
סופה לנדבר: במקום או נוסף לדברים רוחניים כמו מוזיאון, תיאטרון, ואני חושבת שאלו דברים חשובים, אבל סל ההטבות שווה כסף.
סופה לנדבר: אנחנו מבינים שנוצרה סיטואציה שיש כמה קטגוריות של אותם אנשים שמקבלים קצבת זקנה וקטגוריות של אנשים שלא מקבלים קצבת זקנה אבל הסכום שהם מקבלים הוא לא יותר ולעיתים בהבדל של כמה שקלים, תשעה, עשרה שקלים אבל אין להם שורה בירוקרטית "השלמת הכנסה".
סופה לנדבר: ובזמן שאין את השורה הזאת האנשים האלה, אומנם שהסכום שהם מקבלים בחשבון הפרטי הוא נמוך מאוד ושווה בדרך כלל לקצבת זקנה – לא מקבלים את ההטבות שבנינו ואני חושבת שבנינו סל הטבות כדי לעזור לאנשים למשוך את החודש ולחיות קצת בכבוד.
סופה לנדבר: כיושבת ראש ועדה אני מקבלת אלפי מכתבים ואני לא מחזיקה מאותם אנשים שמוגדרים בחוק להשוואה עם השלמת הכנסה עם השורה הבירוקרטית הזאת וסל ההטבות הזה יעזור לאנשים ובאינפלציה הזאת זו בעיה.
דוד טל: בבקשה חברת הכנסת אסתרינה טרטמן.
אסתרינה טרטמן: אדוני היושב ראש, אני כמובן מצטרפת לחברתי חברת הכנסת סופה לנדבר אבל אנחנו צריכים לזכור דבר אחד.
אסתרינה טרטמן: כל יום הוא יום בפני עצמו וכל הצרכים הם יומיומיים.
אסתרינה טרטמן: אין צורך של כלכלה, מזון, מחיה שאפשר למשוך אותו לאורך זמן.
אסתרינה טרטמן: ומכיוון שמדובר פה באמת בסכום כספי שמסייע לאנשים האלה שהם קשי יום – אנחנו לא יכולים למשוך את הדבר הזה ויש צורך להקדים את הדיון, תודה.
דוד טל: תודה רבה, חבר הכנסת יואל חסון ממלא מקום יושב ראש הקואליציה, בבקשה.
יואל חסון: אנחנו נתמוך בחוק בתנאי שכמו שסיכמנו, המציעה תגיד - - -
דוד טל: תודה רבה, זה לא לענייננו, אנחנו לא מדברים כרגע על מהות החוק, אנחנו רק מדברים על הקדמה או לא הקדמה.
דוד טל: מי בעד לתת פטור מחובת הנחה?
דוד טל: חברת הכנסת סופה לנדבר – זכית בפטור מחובת הנחה.
אסתרינה טרטמן: היא זכתה ביותר מזה, במעשה חשוב לאוכלוסייה שזקוקה לכך.
דוד טל: הצעת חוק המים – חבר הכנסת יוחנן פלסנר, למה זה חשוב ולמה זה דחוף?
יוחנן פלסנר: שנת 2008 היא באופן רשמי שנת בצורת והיא תימשך עד סוף מאי 2009.
יוחנן פלסנר: מדינת ישראל עומדת בפני משבר המים החריף ביותר שפקד אותה בעשור האחרון.
זבולון אורלב: אני מקווה שהיא לא תימשך עד מאי 2009, נקווה שהחורף הבא יהיה גשום.
יוחנן פלסנר: באופן רשמי שנת הבצורת אמורה להימשך.
יוחנן פלסנר: הצעת החוק הזאת שביוזמי, ביוזמת חברת הכנסת טרטמן, חבר הכנסת גלעד ארדן, חבר הכנסת דב חנין וחבר הכנסת איתן כבל – היוזמה קוראת למימוש החלטת ממשלה משנת 2001 להתקין אביזרים חוסכי מים במבנים ציבוריים.
יוחנן פלסנר: החסכמים האלה חוסכים כ-15% מתצרוכת המים במבנים בהם הם מותקנים.
יוחנן פלסנר: מטרת ההצעה היא גם להביא לחיסכון במים.
יוחנן פלסנר: צריך להבין שהגירעון במשק המים נובע לא רק מהבעיה של היצעים או מהעובדה שאנחנו בשנת בצורת אלא גם מעליה בלתי מבוקרת בצריכת המים, כלומר בביקושים.
יוחנן פלסנר: 40% מהביקושים הם בשוק הביתי והעירוני.
דוד טל: מי בעד פטור?
דוד טל: חבר הכנסת פלסנר, גם אתה זכית בפטור ומדינת ישראל זכתה אף היא ותוכל להשלים את החוק, תודה.
דוד טל: הצעת חוק יסוד: הכנסת (תיקון – שלילת מועמדות מאדם שביקר במדינת אויב שלא כדין), הצעות חברי הכנסת זבולון אורלב (פ/2506/17) ואסתרינה טרטמן (פ/2813/17) – הכנה לקריאה שנייה ושלישית
דוד טל: אנחנו עוברים לנושא האחרון, הצעת חוק יסוד: הכנסת (תיקון – שלילת מועמדות מאדם שביקר במדינת אויב שלא כדין), הצעות חברי הכנסת זבולון אורלב ואסתרינה טרטמן.
איתן כבל: אם אני טס לתימן, מה יקרה?
דוד טל: עם אישור של שר הפנים זה בסדר.
דוד טל: אני רוצה לומר שאני חושב שהחוק כפי שהוא כבר הוא מעוצב, מגובש ומסודר ולא צריך להוסיף או להוריד דברים.
דוד טל: אם יהיו אנשים שירצו להוסיף הסתייגויות – ההסתייגויות יתקבלו - לא בברכה - אבל יוכלו להתקבל.
דוד טל: החוק עבר ברוב של 63 חברי כנסת.
דוד טל: המציעים אמרו את דברם בדיונים הקודמים.
דוד טל: אומר רק 2 דברים שכדאי לזכור, מי שמחליט שמועמד מנוע מלהשתתף בבחירות היא ועדת הבחירות המרכזית וההחלטה שלה תמיד טעונה אישור של בית המשפט העליון.
דוד טל: דבר נוסף, הצעת החוק מציינת במפורש: היא תחול על נסיעות שהתרחשו אחרי יום תחילתו של החוק כך שלא יכולה להתקיים שלילת מועמדות רטרו אקטיבית מכל אדם בלי שידע שנסיעתו מסכנת את מועמדותו.
ארבל אסטרחן: אעבור בקצרה על הנוסח שהוא קצר ואתייחס לדברים.
ארבל אסטרחן: מדובר בתיקון לסעיף 7(א) הידוע לחוק איחוד הכנסת שקובע היום שרשימת מועמדים לא תשתתף בבחירות ואדם לא יהיה מועמד בבחירות לכנסת אם יש מטרותיה או במעשיה של הרשימה או במעשיו של האדם, לפי העניין, במפורש או במשתמע אחד מאלה: שלוש שאלות שקבועות בחוק היסוד.
ארבל אסטרחן: שאלת קיומה של מדינת ישראל כמדינה יהודית ודמוקרטית, הסתה לגזענות או תמיכה במאבק מזוין של מדינת אויב או של ארגון טרור נגד מדינת ישראל.
ארבל אסטרחן: הסעיף הוא סעיף שיש בו בעייתיות במובן זה שהוא פוגע בזכות הבסיסית לבחור ולהיבחר.
ארבל אסטרחן: מאידך המחוקק רצה לסייג את הזכות הזאת וקבע עילות מסוימות שקבועות בחוק.
ארבל אסטרחן: העניין הגיע מספר פעמים לבית המשפט העליון שתמיד פירש את הסעיף בצמצום אך היו מקרים בעבר שבהם נפסלו רשימות שהתמודדו לכנסת.
ארבל אסטרחן: העילה השלישית של התמיכה במאבק מזוין כמו גם האפשרות לפסול מועמד בודד ולא רק רשימה זה תיקון לחוק משנת 2002.
ארבל אסטרחן: הצעת החוק שמונחת כעת בפניכם אינה באה להוסיף עילה כפי שהוצע במקור אלא מוצע לקבוע: לעניין סעיף זה, יראו מועמד ששהה במדינת אויב שלא כדין ב-7 השנים שקדמו למועד הגשת רשימת המועמדים - כמי שיש במעשיו משום תמיכה במאבק מזוין נגד מדינת ישראל, כל עוד לא הוכיח אחרת.
ארבל אסטרחן: כלומר נעזרים בעילה הקיימת של המאבק המזוין ומתייחסים לשהות במדינת אויב.
ארבל אסטרחן: פה אני רוצה להגיד שהמונח של "שהות במדינת אויב" לא קיים היום בחוק.
ארבל אסטרחן: החוק מדבר על היתר לכניסה או ליציאה אבל חשבנו שנכון יותר לדבר על השהות כי זה הדבר הפסול וברגע שמדובר בחוק יסוד הוא לא חייב להיות מנוסח כפי שמנוסח החוק הרגיל.
ארבל אסטרחן: מדובר כאמור על 7 שנים שקדמו למועד הגשת הרשימות וכמובן יש זכות לאותו מועמד להוכיח כי בשהותו במדינת האויב לא היה משום תמיכה במאבק מזוין נגד המדינה.
ארבל אסטרחן: כפי שאמר היושב ראש, מי שצריך להחליט בעניין זה ועדת הבחירות המרכזית, ותמיד, בשונה מרשימה, תמיד החלטה שמועמד מנוע מלהשתתף בבחירות טעונה אישור של בית המשפט העליון.
ארבל אסטרחן: כלומר יש פה שתי ערכאות שבפניהן יוכל אותו מועמד להוכיח שלא מתקיים בו האמור בסעיף.
ארבל אסטרחן: דבר נוסף, יש הוראות בדינים שונים שאוסרות על אזרחים ישראלים לצאת ולהיכנס למדינות אויב.
ארבל אסטרחן: פקודת הארכת תוקף של תקנות שעת חירום אומרת במפורש את הדברים.
ארבל אסטרחן: עד שנת 2002 הפקודה לא חלה על חברי הכנסת.
ארבל אסטרחן: בעקבות מקרים שהיו אז, הייתה הצעת חוק ממשלתית שהכנסת אישרה ומחקה את הסייג לתחולה על בעלי דרכון שירות.
ארבל אסטרחן: היום יש סייג רק לגבי דיפלומטים, לא מחזיקי דרכון דיפלומטי ולכן היא חלה גם על חברי הכנסת, למרות שכמובן החוק מדבר לא רק על מי שהוא חבר כנסת אלא על כל מועמד.
ארבל אסטרחן: סעיף 2 להצעת החוק בא להגיד מה שאמר גם היושב ראש, שזה יחול רק מכאן ולהבא.
ארבל אסטרחן: הוראות חוק יסוד הכנסת כנוסחו בחוק יסוד זה יחולו לגבי שהיה במדינת אויב שאירעה ביום תחילתו של חוק יסוד זה ואילך.
דוד טל: תודה רבה, אני מאוד מודה לך ומעריך את זה.
דוד טל: בחוק יסוד הכנסת בסעיף 7א אחרי סעיף קטן (א) יבוא: "(א1) לעניין סעיף זה, יראו מועמד ששהה במדינת אויב שלא כדין בשבע השנים שקדמו למועד הגשת רשימת המועמדים כמי שיש במעשיו משום תמיכה במאבק מזוין נגד מדינת ישראל, כל עוד לא הוכיח אחרת".
דוד טל: זה מה שהוסבר כרגע ע"י היועצת המשפטית.
דוד טל: סעיף 2.
דוד טל: הוראות חוק יסוד: הכנסת כנוסחו בחוק יסוד זה יחולו לגבי שהייה במדינת אויב כאמור תחולה בסעיף 7א (א1) לחוק יסוד: הכנסת, כנוסחו בחוק יסוד זה, שאירעה ביום תחילתו של חוק יסוד זה ואילך.
ארבל אסטרחן: יש הפנייה לשהייה במדינת אויב.
ארבל אסטרחן: חוק היסוד אינו מגדיר מה זה למרות שכפי שאמרתי, זה מונח שכבר קיים ב-7א.
ארבל אסטרחן: רק אזכיר שהפקודה שציינתי, פקודת הארכת תוקף תקנות שעת חירום שאוסרת נסיעה וכניסה למדינות מסוימות "חוק למניעת הסתננות" שמונה כיום 6 מדינות שהן: לבנון, סוריה, סעודיה, עיראק, תימן ואיראן.
ארבל אסטרחן: מדובר פה כמובן על מצב שהשהייה היא במדינת אויב ומפרה חוק כלשהו.
ארבל אסטרחן: דבר נוסף, הוגשה הסתייגות על ידי חברי הכנסת ברכה, סוויד וחנין.
ארבל אסטרחן: הסתייגות שחברי הכנסת לא נמצאים ולא מסבירים אותה וגם ההסתייגות לדעתי לא אפשרית – ולפיכך אמרתי להם שניתן להם הסתייגות דיבור.
דוד טל: כל מי שרוצה להגיש הסתייגויות יכול להגיש אותן ליועצת המשפטית.
ארבל אסטרחן: רק הסתייגות דיבור.
זבולון אורלב: אני מבקש הסתייגות דיבור.
דוד טל: יש עוד מישהו?
דוד טל: גם אריאל וגם אורלב.
ארבל אסטרחן: חבר הכנסת זאב רוצה משהו מהותי ששונה מאוד מהתפיסה של הצעת החוק.
נסים זאב: יש בעיה לכלול את זה בהסתייגות?
ארבל אסטרחן: זה נושא חדש, אני תוהה - - -
דוד טל: אם היא מהותית תנסה לשכנע את החברים, אם היא לא מהותית אז נצרף את שמך לשמות האנשים שכבר הגישו.
ארבל אסטרחן: היא מאוד מהותית.
נסים זאב: אנחנו הכרנו בהם כרשות, נתנו להם מדינה.
דוד טל: היא לא מדינה.
איתן כבל: מה עושים העולים לרגל?
דוד טל: הם מקבלים אישור.
זבולון אורלב: אלפי אנשים מקבלים היתר, גם לביקורים הומניטריים, ביקורי חולים ולעשות בחינות.
דוד טל: גם סטודנטים שרוצים ללמוד במדינות אלה יכולים לנסוע.
איתן כבל: אפילו לתימן.
דוד טל: זהבה, יש לך הסתייגויות לא מהותיות?
זהבה גלאון: אדוני היושב ראש, אני מבקשת לרשום את סיעת מר"ץ כולה להסתייגות דיבור.
דוד טל: מי בעד הצעת החוק כפי שהקראתי אותה?
דוד טל: אשר על כן אני מאשר שהצעת החוק של חברת הכנסת טרטמן, חבר הכנסת זבולון אורלב וחברים נוספים אושרה לקריאה שנייה.
דוד טל: ביקשו כאן רביזיה, מי בעד הרביזיה ירים את ידו.
דוד טל: תודה, הרביזיה לא התקבלה.
איתן כבל: אפשר התייעצות סיעתית?
דוד טל: כן אדוני, יש לך יום שלם להתייעצות סיעתית.
דוד טל: תוסיפו גם את ההסתייגויות של אחמד טיבי שהגיע כרגע.
דוד טל: אני מברך את חבר הכנסת שרוני על הצטרפותו לוועדה, אני בטוח שהוא יוכל לתרום לוועדה.
דוד טל: נתחיל בנושא הראשון, ערעורים על החלטת יו"ר הכנסת והסגנים שלא לאשר דחיפות הצעות לסדר היום.
דוד טל: הערעור הראשון של חבר כנסת אלדד "פינוי חיילים מהבסיס בזיקים".
אריה אלדד: אתמול התפרסמה ידיעה שבכוונת צה"ל לפנות את הטירונים מבסיס זיקים.
אריה אלדד: לידיעה הזו יש אפקט מוראלי רע מאד על כל אזור מערב הנגב הנתון להפגזות, זה בהמשך לידיעה על פינוי חילי מנהלה ממת"ק ארז.
אריה אלדד: צה"ל הסביר שמדובר בתכנית כללית להעביר טירונויות לבסיסים של הסמכויות, אבל התכנית המקורית הייתה להתחיל עם מחנה 80, העובדה שמתחילים עם מחנה זיקים נראית רע מאד, אני מבקש להעלות את הנושא לדיון במליאת הכנסת.
דוד טל: נציג הנשיאות, חבר הכנסת זיו בבקשה.
יצחק זיו: אין ספק שכל נושא הוא נושא חשוב.
דוד טל: השאלה אם הוא דחוף.
יצחק זיו: זו בדיוק הנקודה, כשאנחנו צריכים להחליט על חמישה נשואים לדיון במליאה, יש לנו את שיקול הדעת מה דחוף יותר.
יצחק זיו: יושבים שם אנשים מכובדים שדנים בנושא ואם אנחנו רואים את הדחיפות של נושאים אחרים אז אין ספק שאותם נושאים שהחלטנו, הם היו בעדיפות קודמת.
יצחק זיו: כל נושא שהועלה הוא נושא דחוף, אבל אם צריך להחליט בין הנושאים, צריך לקבוע את הסדר.
יצחק זיו: הנושא שלך, עם כל חשיבות שלו, הוא לא נושא שהיה צריך להקדים נושאים אחרים, לכן דחינו אותו.
דוד טל: מי בעד לקבל אתה ערעור של חבר הכנסת אלדד ירים את ידו.
דוד טל: בעד-7 נגד-2 נמנעים-אין הערעור התקבל.
דוד טל: הערעור השני הוא של חבר הכנסת מאיר פרוש, "דברי שרת החוץ האמריקנית שישראל צריכה להפסיק את הבנייה באזור ירושלים ובשטחים".
מאיר פרוש: הנושא צריך להיות נדון במליאה.
זהבה גלאון: נכון, אני אתמוך בזה.
מאיר פרוש: אני שמח על כך שגם חברת הכנסת גלאון מגלה את דעתה שהיא בעד.
מאיר פרוש: כשררת החוץ באה ואומרת את מה שהיא אומרת, בכל מצב צריך שהכנסת תדון על כך, צריך לשמוע מה הממשלה אומרת על כך, אולי יש דברים שהממשלה תיאמה עם הממשל האמריקאי ואנחנו לא יודעים, ואני רוצה לדעת.
מאיר פרוש: אני מתאר לעצמי שזה לא קורה, אבל בכל מצב, לא יכול להיות שדבר מהסוג הזה, שמזכירת המדינה האמריקאית, תאמר דברים כאלה שלא היו מקובלים בעבר, למרות שכולנו מכירים את העמדה האמריקאית.
דוד טל: יש שינויים בקשר למה שסיכמנו?
מאיר פרוש: למרות שאנחנו ידועים את העמדה האמריקאית המוצהרת גם בנושאים האלה, אף פעם לא עשו את זה בפאתוס כזה ובטון כזה, ואני תמה אם אין שינויים ואם השינויים כתוצאה מתיאום אולי גם עם הממשלה שלנו, לכן אני מבקש שהנושא כן יידון במליאה.
יצחק זיו: אני חוזר ואומר, אם כך, בשביל מה בכלל צריך להביא את הנושאים.
יצחק זיו: כל דבר מובא לערעורים בוועדת הכנסת.
דוד טל: לא כל דבר, רק שני נושאים.
יצחק זיו: אבל אם קבענו את הנשואים הדחופים לדיון, כנראה שהיה שיקול דעת למה זה וזה לא.
יצחק זיו: לא ייתכן שכל פעם שמישהו יגיד שהנושא שלו דחוף, נעביר לדיון בוועדת הכנסת ואז הנושא נכנס לדחיפות.
יצחק זיו: אם קבענו סדר עדיפויות יש לזה סיבות.
יצחק זיו: אם יש נושא שעליו מדברים שמונה אנשים, אי אפשר לתת לנושא של אדם אחד קדימות, אלא אם באמת הנשוא חשוב.
יצחק זיו: השיקול דעת שלנו במקרה הזה היה לא לתת את הקדימות.
מאיר פרוש: הערעור שביקשתי להתייחס אליו הוא לא חלילה כדי לערער על חשיבות שיקול הדעת של נשיאות הכנסת, אין לי ספק שאתם עושים עבודת קודש.
דוד טל: אלא אתה מנצל פרוצדורה בתקנון.
מאיר פרוש: מנצל זה נשמע לא טוב, אני בא ואומר שהנושא חשוב, לא שמענו מחבר הכנסת זיו שהנושא לא חשוב.
דוד טל: הוא אמר שהוא חשוב אבל לא דחוף.
דוד טל: אנחנו נצביע על זה.
דוד טל: מי בעד לקבל את ערעורו של חבר הכנסת פרוש ירים את ידו.
דוד טל: בעד-9 נגד-2 נמנעים-אין הערעור התקבל.
דוד טל: קביעת ועדות לדיון בהצעות חוק.
דוד טל: הנושא הבא, קביעת ועדות לדיון בהצעות חוק.
דוד טל: ההצעה הראשונה היא הצעת חוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו- 2004) (תיקון-הצמדה לשכר הממוצע), התשס"ז-2007, של חברת הכנסת אורית נוקד.
דוד טל: אני חושב שוועדת הכספים הוא המקום הראוי, חברת הכנסת אורית נוקד, את מתנגדת לזה?
דוד טל: מי בעד להעביר את הנושא לוועדת הכספים?
דוד טל: בעד-13 נגד-מיעוט נמנעים-אין הצעת החוק עברה לוועדת הכספים
דוד טל: הצעת החוק תועבר לוועדת הכספים של הכנסת.
דוד טל: הצעות חוק עבודות נשים (תיקון- הארכת חופשת לידה), התשס"ז-2007 – של חבר הכנסת גדעון סער שלי יחימוביץ, דב חנין, , נדיה חילו.
גדעון סער: הוועדה לקידום מעמד האישה כמו בסיבוב הקודם.
דוד טל: אם אין הצעות אחרות, מי בעד הוועדה לקידום מעמד האישה?
דוד טל: בעד-רוב נגד-מיעוט נמנעים-אין הצעת החוק עברה לוועדה לקידום מעמד האישה.
דוד טל: הנושא הועבר לוועדה לקידום מעמד האישה.
דוד טל: הסעיף השלישי הוא הצעת חוק לתיקון פקודת מס הכנסה (זיכוי וניכוי בגין הוצאות טיפול בילדים) התשס"ח-2008 של חבר הכנסת גדעון סער וקבוצת חברי כנסת.
דוד טל: אני צריך לומר שגם הסעיף הבא של חברת הכנסת נדיה חילו עוסק באותו דבר, נצביע על שני הנושאים ולאן שיעבור הסעיף השלישי יעבור גם הרביעי.
גדעון סער: אני מציע ששניהם יעברו לוועדה לקידום מעמד האישה, יש הצעה של חבר כנסת מרגי מסיעת ש"ס שאמורה בסופו של דבר להתאחד גם.
דוד טל: מי בעד להעביר לוועדה לקידום מעמד האישה?
דוד טל: בעד-רוב נגד-מיעוט נמנעים-אין הצעות החוק עברו לוועדה לקידום מעמד האישה.
דוד טל: גם הצעת החוק של גדעון סער וגם הצעת החוק של חברת הכנסת נדיה חילו יועברו לוועדה לקידום מעמד האישה.
דוד טל: הצעת חוק לימודי בטיחות בדרכים התשס"ז-2007, של חברי הכנסת גלעד ארדן ורונית תירוש.
דוד טל: לאן גברתי חברת הכנסת תירוש רוצה להעביר את הצעת החוק?
רונית תירוש: אני מבקשת לוועדת כלכלה זה מתואם עם חבר הכנסת מלכיאור.
דוד טל: חבר הכנסת מלכיאור אכן רשם לי שהוא לא רוצה שזה יעבור אליו, אז זה לוועדת כלכלה, מי בעד להעביר את הנושא לוועדת הכלכלה?
דוד טל: בעד-רוב נגד-מיעוט נמנעים-אין הצעת החוק עברה לוועדת הכלכלה.
דוד טל: .
דוד טל: קביעת ועדה לדיון בהצעה לסדר היום בנושא:
דוד טל: "דקירת רופא בבית החולים קפלן ותופעת האלימות בבתי החולים".
דוד טל: הנושא הבא, קביעת ועדה לדיון בהצעה לסדר היום בנושא:
דוד טל: "דקירת רופא בבית החולים קפלן ותופעת האלימות בבתי החולים" של חברי הכנסת דב חנין, אופיר פינס, יואל חסון, יצחק אהרונוביץ, יעקב מרגי, ניסן סלומינסקי, עבאס זכור ורן כהן.
דוד טל: חבר הכנסת פינס מבקש שההצעה תעבור לו.
דוד טל: יש מתנגדים?
דוד טל: מי בעד להעביר את זה לו?
דוד טל: בעד-9 נגד-אין נמנעים-אין הנושא הועבר לו.
דוד טל: תודה ההצעה תועבר לוועדת העודה הרווחה והבריאות של הכנסת.
דוד טל: פניית יו"ר ועדת הכלכלה בדבר טענת חריגה מגדר נושא הצעת חוק הגנת הצרכן (תיקון מס' 27) (מספר מזערי של פריטים במכירה מיוחדת), התשס"ח-2008, הנדונה בוועדת הכלכלה.
דוד טל: הנושא הבא, פניית יו"ר ועדת הכלכלה בדבר טענת חריגה מגדר נושא הצעת חוק הגנת הצרכן (תיקון מס' 27) (מספר מזערי של פריטים במכירה מיוחדת), התשס"ח-2008, הנדונה בוועדת הכלכלה.
דוד טל: אני רוצה לציין שהטענה שנשמעה היא לא טענה של יושב ראש הוועדה אלא טענה של נציגי משרד המשפטים כמדומני, והיועצת המשפטית שלנו תציג את העניין.
אתי בנדלר: חוק הגנת הצרכן קובע שורה ארוכה של הוראות נורמטיביות ביחסים בין צרכן ובין עוסק וסעיף 23 שבו קובע עבירות ועונשים בשל הפרת אותן הוראות.
אתי בנדלר: הסעיף הזה קובע למעשה שלוש מדרגות של עונשים לפי חומרת ההפרה.
אתי בנדלר: הדרגה הראשונה בחוק הגנת הצרכן קובעת עונש על המפר, לפי רשימה של עבירות שמנויות שם, עונש של שנת מאסר, או קנס פי שבעה מהקנס הנקוב בסעיף 61א(2) בחוק העונשין העומד היום על 26,100 ש"ח.
אתי בנדלר: הדרגה השנייה היא אותה רמת קנס, דהיינו פי שבעה מהקנס הנקוב בסעיף 61א(2) אך ללא עונש מאסר.
אתי בנדלר: הדרגה השלישית היא קנס של פי שלושה מהקנס הנקוב בסעיף 61א(2) לחוק העונשין, זה פי שלושה.
אתי בנדלר: ועדת הכלכלה דנה בהצעת חוק חדשה שעניינה הצגת או גילוי מספר פריטים הכלולים במכירה מיוחדת.
אתי בנדלר: לאחר קביעת הנורמה, לפיה על עוסק לגלות לצרכן את מספר הפריטים הכלולים במכירה מיוחדת שהוא מפרסם, שיש מכירה בהנחה מסוימת, הוא צריך לגלות גם כמה פריטים מוצעים באותה הנחה, דנה הוועדה מהו העונש הראוי בשל הפרת ההוראה הזו על ידי עוסק.
אתי בנדלר: כיום, הסעיף הזה שהוועדה אישרה הוא תיקון לסעיף 15 וסעיף 15 כלול היום בדרגה הנמוכה של פי שלושה מהקנס הנקוב בסעיף 61א(2).
גדעון סער: מה עמדת יושב ראש הוועדה, הוא חושב שזה נושא חדש?
דוד טל: הוא לא חושב שזה נושא חדש ואני אומר את דבריי.
אתי בנדלר: הציע חבר הכנסת טל להגדיל את העונש בשל הפרת ההוראה, הן הקיימת והן החדשה, לפי סעיף 15 ולהעלות את הקנס לפי חמישה מהקנס האמור במקום פי שלושה.
אתי בנדלר: נציגי הממשלה טענו כי מדובר בנושא חדש.
אתי בנדלר: יכול להיות ויכוח לדעתי האם ההצעה החדשה ראויה או לא, האם ראוי להעלות את גובה הקנס.
אתי בנדלר: מכל מקום, מבחינה משפטית להבנתי, משהוועדה דנה בגובה הקנס הראוי בשל הפרת ההוראה הזו, הגדלת גובה הקנס איננו למיטב הבנתי בגדר נושא חדש.
אתי בנדלר: למרות שאינני מביעה כרגע עמדה לגבי עצם ההסדר המוצע.
דוד טל: אני רוצה לומר למען הגילוי הנאות, כפי שאמרה היועצת המשפטית, ביקשתי להעלות את הקנס הזה משום שאני סבור שרמות הקנס במדינת ישראל בהרבה מאד חוקים ממש מצחיקים וגורמים להמשך הזילות והזלזול בצרכנים במדינת ישראל, ואני חושב שעונש ברמה גבוהה יותר ירתיע את העוסקים למיניהם.
שירלי אבנר: שירלי אבנר, מחלקת ייעוץ וחקיקה במשרד המשפטים.
שירלי אבנר: אני רוצה לציין שדרגות הענישה שקבועות היום בסעיף 23 לחוק הגנת הצרכן נעשו לאחר עבודה מאומצת ולאחר מחשבה והם נקבעו בהתאם לאיזונים שנעשים בתחום הזה.
שירלי אבנר: המטרה של מדרג הענישה היא להתייחס לדרגת החומרה שאנחנו רואים בביצוען של עבירות מסוימות.
שירלי אבנר: זהו מדרג הענישה הקבוע היום וזו המשמעות שלו וזו המטרה שלו.
שירלי אבנר: המטרה של הענישה הפלילית ושל המדרג לא קשורה להרתעה ולאכיפה.
שירלי אבנר: אם יש בעיה באכיפה צרי לטפל בה במישור אחר.
דוד טל: זה מה שגברתי סבורה.
שירלי אבנר: זה לא רק מה שאני סבורה, יש על זה מחקרים, נציגי המחלקה שלא יצא להם להגיע לכאן גם עומדים מאחורי הדברים.
דוד טל: ניסיתי להשיג את הגברת רוית, השארתי לה הודעה והיא לא שבה אלי.
שירלי אבנר: מעבר לכך, לקבוע מדרג חדש, ואנחנו קובעים כאן עד פי חמישה מהקנס הקבוע בסעיף 61א(2), זה מדרג חדש, אין אותו היום בחוק הגנת הצרכן, לקבוע אותו אך ורק לסעיף 15לפי דעתנו זה גם לשדר שמה שקבוע היום בסעיף 23ג', שהוא הקנס עד פי שלושה אלה דברים שהם פחות חמורים מאי מסירת הודעה בדבר - - -
דוד טל: אם תסכימי למדרג חדש שנתחיל פי חמישה שבעה ופי עשרה, אני גם אקבל את זה.
שירלי אבנר: זה לא המקום לעשות את זה.
דוד טל: תודה רבה גברתי.
שירלי אבנר: יש פה גם נתונים לגבי האכיפה ממשרד התמ"ת .
דוד טל: שאלת על יושב ראש הוועדה, יושב ראש הוועדה לא רואה בזה נושא חדש, היועצת המשפטית גם סבורה כך.
יעקב מרגי: חשובה לי הערתה של היועצת המשפטית של הועדה שאומרת שאין בזה נושא חדש.
דוד טל: הבקשה של משרד המשפטים להכיר בזה כנושא חדש, אני טוען שזה לא נושא חדש.
דוד טל: נעלה להצבעה מי בעד לראות את העניין כנושא חדש כפי שמשרד המשפטים רוצה שנראה אותו.
דוד טל: הצבעה בעד-אין נגד-רוב נמנעים – אין הנושא אינו נושא חדש.
אחמד טיבי: אני קורא לשר המשפטים להתפטר.
דוד טל: הוועדה קבעה שהנושא לא נושא חדש.
דוד טל: תודה רבה ליועצת המשפטית שלנו גברת בנדלר.
דוד טל: הסעיף הראשון הוא הצעת חוק הרשויות המקומיות (תיקון-ביטול איחוד המועצות המקומיות עוספיה ודליית אל כרמל), התשס"ז-2006 של חברי הכנסת נדיה חילו, שלי יחימוביץ, אחמד טיבי, מוחמד ברכה, ואסל טאהא וג'מאל זחאלקה.
דוד טל: חבר הכנסת אחמד טיבי ינמק.
אחמד טיבי: המקום המתאים ביתר והטבעי ביותר לחוק הזה הוא , לא אאריך, יש קוורום בואו נצביע.
: עד היום היו כמה פירוקים וכל הפירוקים שהיו התבצעו בו.
: לכן אני חושב שהמקום הראוי הוא ולא ועדת כספים.
דוד טל: קיבלתי מכתב מיושב ראש הקואליציה לא להעלות את הנושא הזה לסדר היום, אבל היות וכבר העליתי את הנושא.
אחמד טיבי: אני רוצה לברך אותך אדוני על זה שאתה פועל באופן פרלמנטארי.
דוד טל: אני חושב שעוד מעט לא תברך אותי.
דוד טל: נשמע הדעה להעביר את זה לוועדת הכספים או לוועדת פנים והגנת הסביבה.
דוד טל: חבר הכנסת פינס אתה מוותר על זה בו?
אופיר פינס-פז: פניתי אליך אדוני היושב ראש וביקשתי שהנושא יעבור לו.
דוד טל: חבר הכנסת מולא בבקשה.
שלמה מולה: ברמה העקרונית אני בעד הצעת החוק, הצבעתי בעדה במליאה.
שלמה מולה: יחד עם זאת שמענו את שר הפנים ואת העלויות התקציביות בנושא הפירוק.
שלמה מולה: לכן אני מבקש שהנושא יידון בוועדת הכספים.
דוד טל: חבר הכנסת נאפע בבקשה.
סעיד נפאע: אתמול שמעתי דבר שלדעתי חמור, שכביכול הופנו איומים כנגד יו"ר הוועדה.
דוד טל: עובדתית זה נכון, התגברתי על יצר הרע שלי שביקש לא להביא את זה אחרי האיומים אבל חשבתי שכדאי להתעלות מעל האיומים האלה.
שכיב מוראד שנאן: מי שאיים אדוני יתנצל ויבוא אליך.